als_Latn uzn_Latn mlt_Latn
Patrioti i shquar Ali Agjahu nderohet me titullin “Qytetar Nderi” për kontributin e tij për qytetin e Elbasanit
08.03.2015
Me vendim të Këshillit Bashkiak të Elbasanit iu dha titulli “Qytetar Nderi”, pas vdekjes patriotit të shquar, firmëtar i Deklaratës së Pavarësisë së Elbasanit më 25 Nëntor 1912, Ali Agjahut. Ali Agjahu u nderua për kontributin e tij të papërsëritshëm për qytetin e Elbasanit. Shkolla e cila sot mban emrin e tij është ndërtuar nga vetë ai.
Gjatë dhënies së titullit, Kryetari i Bashkisë së Elbasanit Z. Qazim Sejdini i cilësoi me fat të gjithë ata breza që kanë mësuar në këtë shkollë. Z. Sejdini tha se ndër vite kjo shkollë ka treguar vlera të mëdha të cilat do t’i mbeten përjetësisht qytetit. Ka qenë kjo shkollë tha Sejdini që ka nxjerrë emra të shquar për të cilët sot krenohemi. Sipas Kryetarit të Bashkisë, është kjo histori e lavdishme që na bën krenarë për qytetin tonë dhe na nxit të lobojmë më fort për ta bërë atë një qytet metropol, ashtu siç e meriton.
Klikoni mbi foto për më shumë...
als_Latn unk als_Latn als_Latn als_Latn